Държавен вестник, бр. 40, 2015 г., стр. 21

БРОЙ  40	
Д Ъ Р Ж А В Е Н  В Е С Т Н И К 	
СТР.  21  
5. Държавите – страни по Конвенцията, се 
задължават да предприемат стъпки за оказване 
на съдействие, когато държава, различна от 
засегнатата държава, изпитва въздействието 
на морско произшествие, в резултат на което 
е потънало имущество.
Член 3
Обхват на действие
1. Освен когато в тази Конвенция е посочено 
друго, тя се прилага за потънало имущество 
в Конвенционалната зона.
2. Държава – страна по Конвенцията, може 
да разшири приложното поле на тази Кон-
венция към потънало имущество, намиращо 
се на нейна територия, включително терито-
риалното море, съгласно чл. 4, параграф 4. 
В този случай тя трябва да уведоми Главния 
секретар на Организацията съответно в мо-
мента на изразяване на съгласие за обвързване 
с тази Конвенция или по всяко време след 
това. Когато държава – страна, е направила 
декларация за прилагане на Конвенцията към 
потънало имущество, намиращо се на нейна 
територия, включително териториалното море, 
това не засяга правата и задълженията на тази 
държава да предприеме мерки във връзка с 
потънало имущество, намиращо се на нейна 
територия, включително териториалното море, 
освен определяне на местонахождението, 
обозначаване и изваждане в съответствие 
с тази Конвенция. Разпоредбите на членове 
10, 11 и 12 на тази Конвенция не се прилагат 
към мерки, предприети до момента, освен 
тези, относими към членове 7, 8 и 9 на тази 
Конвенция.
3. Когато държава – страна по Конвенция-
та, е направила декларация съгласно параграф 
2, конвенционалната зона на засегната държава 
включва територията, включително терито-
риалното море, на тази държава – страна по 
Конвенцията.
4. Декларацията, направена по параграф 2, 
има действие за държавата – страна по Конвен-
цията, ако е направена преди влизането в сила 
на тази Конвенция за тази държава – страна, 
при влизането в сила на Конвенцията. Ако де-
кларацията е направена след влизането в сила 
на тази Конвенция, за тази държава – страна, 
ще има действие 6 месеца след получаването 
є от Главния секретар.
5. Държава – страна, която е направила 
декларация съгласно параграф 2, може да я 
оттегли по всяко време чрез декларация за 
оттегляне, адресирана до Главния секретар. 
Декларацията за оттегляне има действие 6 
месеца след получаването є от Главния се-
кретар, освен ако декларацията не съдържа 
по-късна дата.
Член 4
Изключения
1. Тази Конвенция не се прилага за мерки, 
които се предприемат съгласно Международ-
ната конвенция относно намесата в открито 
море в случаи на бедствия, водещи до замър-
сяване на морето с нефт (1969 г.), във вида 
є след приетите изменения или Протокола 
относно намесата в открито море в случаи 
на замърсяване с вещества, различни от нефт 
(1973 г.), както е изменен.
2. Тази Конвенция не се прилага за военни 
кораби или други кораби, чийто собственик 
или оператор е държава, които се използват в 
момента само за държавни нетърговски цели, 
освен когато държавата реши друго.
3. Когато държава – страна по тази Кон-
венция, реши да приложи Конвенцията по 
отношение на свои военни кораби или други 
кораби, както е посочено в параграф 2, тя 
уведомява за това Генералния секретар, като 
посочва правилата и условията на нейното 
приложение.
4. (а) Когато държава – страна по Кон-
венцията е направила декларация съгласно 
чл. 3, параграф 2, следните разпоредби на 
тази Конвенция не са приложими на нейната 
територия, включително териториалното море:
(1) член 2, параграф 4;
(2) член 9, параграфи 1, 5, 7, 8, 9 и 10, и 
(3) член 15.
(b) Член 9, параграф 4, доколкото е при-
ложим към територията, включително тери-
ториалното море, на държава – страна, ще се 
чете по следния начин:
Съгласно разпоредбите на националното 
законодателство на засегнатата държава ре-
гистрираният собственик може да договаря 
със спасител или друго лице изваждане на 
потънало имущество, което е установено, че 
съставлява опасност, за сметка на собстве-
ника. Преди започването на изваждането 
засегнатата държава може да постави условия 
за изваждане в рамките на необходимото 
с цел осигуряване изваждането да протече 
при спазване на условията за безопасност и 
опазване на морската среда.
Член 5
Докладване за потънало имущество
1. Всяка държава – страна по тази Кон-
венция, задължава капитаните и операторите 
на корабите, плаващи под нейно знаме, да 
докладват незабавно на засегната държава за 
претърпените от тези кораби морски произ-
шествия, когато е налице потънало имущество. 
Доколкото задължението за докладване по този 
член е било изпълнено или от капитана, или 
от оператора на кораба, другият не е длъжен 
да прави същото.